CELEX: 32022R0800
Language: et
Date: 2022-05-20 00:00:00
Title: Komisjoni rakendusmäärus (EL) 2022/800, 20. mai 2022, millega muudetakse rakendusmäärust (EL) nr 540/2011 seoses toimeainete parafiinõlide (CASi nr 64742-46–7, CASi nr 72623-86–0 ja CASi nr 97862-82–3) heakskiitmise tingimustega (EMPs kohaldatav tekst)

23.5.2022   
               
               
                  ET
               
               
                  Euroopa Liidu Teataja
               
               
                  L 143/4
               
            
         KOMISJONI RAKENDUSMÄÄRUS (EL) 2022/800,
         20. mai 2022,
         millega muudetakse rakendusmäärust (EL) nr 540/2011 seoses toimeainete parafiinõlide (CASi nr 64742-46–7, CASi nr 72623-86–0 ja CASi nr 97862-82–3) heakskiitmise tingimustega
         (EMPs kohaldatav tekst)
         EUROOPA KOMISJON,
         võttes arvesse Euroopa Liidu toimimise lepingut,
         võttes arvesse Euroopa Parlamendi ja nõukogu 21. oktoobri 2009. aasta määrust (EÜ) nr 1107/2009 taimekaitsevahendite turulelaskmise ja nõukogu direktiivide 79/117/EMÜ ja 91/414/EMÜ kehtetuks tunnistamise kohta, (1) eriti selle artikli 13 lõike 2 punkti c,
         ning arvestades järgmist:
         
                     (1)
                  
                  
                     Nõukogu direktiiviga 2009/116/EÜ (2) lisati parafiinõlid (CASi nr 64742-46–7, CASi nr 72623-86–0 ja CASi nr 97862-82–3) direktiivi 91/414/EMÜ (3) I lisas loetletud toimeainete hulka.
                  
               
                     (2)
                  
                  
                     Direktiivi 91/414/EMÜ I lisasse kantud toimeained loetakse määruse (EÜ) nr 1107/2009 alusel heaks kiidetuks ja need on loetletud komisjoni rakendusmääruse (EL) nr 540/2011 (4) lisa A osas.
                  
               
                     (3)
                  
                  
                     Toimeainete parafiinõlide (CASi nr 64742-46–7, CASi nr 72623-86–0 ja CASi nr 97862-82–3) heakskiiduga, nagu on sätestatud rakendusmääruse (EL) nr 540/2011 lisa A osas, on neid lubatud kasutada üksnes insektitsiidina ja akaritsiidina.
                  
               
                     (4)
                  
                  
                     Kooskõlas määruse (EÜ) nr 1107/2009 artikli 7 lõikega 1 esitas Total Fluids 30. septembril 2014 referentliikmesriigile Kreekale taotluse muuta parafiinõlide (CASi nr 64742-46–7, CASi nr 72623-86–0 ja CASi nr 97862-82–3) heakskiitmise tingimusi ja lubada neid kasutada fungitsiidina. Referentliikmesriik leidis, et taotlus on vastuvõetav.
                  
               
                     (5)
                  
                  
                     Kooskõlas määruse (EÜ) nr 1107/2009 artikliga 4 hindas referentliikmesriik 2014. aasta taotluses esitatud uut parafiinõlide (CASi nr 64742-46–7, CASi nr 72623-86–0 ja CASi nr 97862-82–3) kasutusviisi seoses võimaliku mõjuga inimeste ja loomade tervisele ja keskkonnale ning koostas esialgse hindamisaruande, mis esitati 6. veebruaril 2018 Euroopa Toiduohutusametile (edaspidi „toiduohutusamet“) ja komisjonile.
                  
               
                     (6)
                  
                  
                     Toiduohutusamet edastas pikendamise hindamise läbivaadatud aruande määruse (EÜ) nr 1107/2009 artikli 12 lõike 1 kohaselt taotlejale ja liikmesriikidele märkuste esitamiseks ning tegi selle üldsusele kättesaadavaks. Määruse (EÜ) nr 1107/2009 artikli 12 lõike 3 kohaselt nõuti taotlejalt täiendavat teavet.
                  
               
                     (7)
                  
                  
                     23. septembril 2021 esitas toiduohutusamet komisjonile oma järeldused (5) selle kohta, kas parafiinõlide (CASi nr 64742-46–7, CASi nr 72623-86–0 ja CASi nr 97862-82–3) uus kasutusviis võib eeldatavalt vastata määruse (EÜ) nr 1107/2009 artiklis 4 sätestatud heakskiitmise kriteeriumidele.
                  
               
                     (8)
                  
                  
                     Komisjon esitas parafiinõlide (CASi nr 64742-46–7, CASi nr 72623-86–0 ja CASi nr 97862-82–3) läbivaatamisaruande addendum’i ning käesoleva määruse eelnõu alalisele taime-, looma-, toidu- ja söödakomiteele 27. jaanuaril 2022.
                  
               
                     (9)
                  
                  
                     Komisjon palus taotlejal esitada läbivaatamisaruande addendum’i kohta märkusi, mida on hoolikalt uuritud.
                  
               
                     (10)
                  
                  
                     Vähemalt ühe parafiinõlisid (CASi nr 64742-46–7, CASi nr 72623-86–0 ja CASi nr 97862-82–3) sisaldava taimekaitsevahendi ühe või mitme iseloomuliku kasutusviisiga seoses on leidnud kinnitust, et kui seda kasutatakse fungitsiidina, on määruse (EÜ) nr 1107/2009 artiklis 4 sätestatud heakskiitmise kriteeriumid täidetud. Seepärast on asjakohane muuta parafiinõlide (CASi nr 64742-46–7, CASi nr 72623-86–0 ja CASi nr 97862-82–3) heakskiitmise erisätteid ja lisada kasutusviisidesse peale insektitsiidi ja akaritsiidina kasutamise ka kasutamine fungitsiidina.
                  
               
                     (11)
                  
                  
                     Rakendusmäärust (EL) nr 540/2011 tuleks seega vastavalt muuta.
                  
               
                     (12)
                  
                  
                     Käesoleva määrusega ettenähtud meetmed on kooskõlas alalise taime-, looma-, toidu- ja söödakomitee arvamusega,
                  
               ON VASTU VÕTNUD KÄESOLEVA MÄÄRUSE:
         
            Artikkel 1
            Rakendusmääruse (EL) nr 540/2011 muutmine
            Rakendusmääruse (EL) nr 540/2011 lisa muudetakse vastavalt käesoleva määruse lisale.
         
         
            Artikkel 2
            Jõustumine
            Käesolev määrus jõustub kahekümnendal päeval pärast selle avaldamist Euroopa Liidu Teatajas.
         
         
            Käesolev määrus on tervikuna siduv ja vahetult kohaldatav kõikides liikmesriikides.
            Brüssel, 20. mai 2022
            
               
                  Komisjoni nimel
               
               
                  president
               
               Ursula VON DER LEYEN
            
         
         
            (1)  ELT L 309, 24.11.2009, lk 1.
         
            (2)  Nõukogu 25. juuni 2009. aasta direktiiv 2009/116/EÜ, millega muudetakse direktiivi 91/414/EMÜ parafiinõlide CASi nr 64742-46–7, CASi nr 72623-86–0 ja CASi nr 97862-82–3 lisamiseks toimeainete hulka (ELT L 237, 9.9.2009, lk 7).
         
            (3)  Nõukogu 15. juuli 1991. aasta direktiiv 91/414/EMÜ taimekaitsevahendite turuleviimise kohta (EÜT L 230, 19.8.1991, lk 1).
         
            (4)  Komisjoni 25. mai 2011. aasta rakendusmäärus (EL) nr 540/2011, millega rakendatakse Euroopa Parlamendi ja nõukogu määrust (EÜ) nr 1107/2009 seoses heakskiidetud toimeainete loeteluga (ELT L 153, 11.6.2011, lk 1).
         
            (5)  Euroopa Toiduohutusamet,
         „Peer review of the efficacy as a fungicide of the active substances paraffin oils (CAS 64742-46-7 chain lengths C11–C25, CAS 72623-86-0 chain lengths C15–C30 and CAS 97862-82-3 chain lengths C11–C30),“ EFSA Journal 2021; 19(10), 6876; doi: 10.2903/j.efsa.2021,6876.
      
      
         
            LISA
            Rakendusmääruse (EL) nr 540/2011 lisa A osas asendatakse 294. reas parafiinõlisid (CASi nr 64742-46–7, CASi nr 72623-86–0 ja CASi nr 97862-82–3) käsitleva kande tekst veerus („Erisätted“) järgmisega:
            
               „A osa
               Lubatakse kasutada ainult insektitsiidi, akaritsiidi ja fungitsiidina.
               B osa
               Määruse (EÜ) nr 1107/2009 artikli 29 lõikes 6 osutatud ühtsete põhimõtete rakendamisel võetakse arvesse parafiinõlisid (CASi nr 64742-46–7, CASi nr 72623-86–0 ja CASi nr 97862-82–3) käsitleva hindamisaruande, sealhulgas selle addendum’i järeldusi, eelkõige selle I ja II liidet.
               Vajaduse korral hõlmavad kasutustingimused riskivähendusmeetmete võtmist.“